Il-maltempata li kellna f’dawn l-aħħar ġranet, ħalliet ħsara kbira fl-infrastruttura tad-Direttorat tat-Tindif fil-Ministeru għat-Trasport u l-Infrastruttura, wara li għadd ta’ slielem u pontoons fil-bajjiet inqalgħu u nġarrew ‘il barra mill-kosta. L-akbar ħsarat kienu kkonċentrati fiż-żoni ta’ San Pawl il-Baħħar, Buġibba, Qawra u San Ġiljan. Huwa stmat li l-ħsara tammonta b’kollox għal bejn €8,000 u €10,00 . Matul il-kosta, b’kollox hemm madwar 240 sellum, li 40 minnhom spiċċaw mgħarrqa. Ramon Deguara, Direttur fid-Direttorat tat-Tindif qal li se jkunu qegħdin jirkupraw kemm jista’jkun minnhom permezz ta’ bugħaddasa għax ħafna minnhom inġarrew mill-kurrent. Sfortunatament, ħafna minnhom iridu jiġu mmanifatturati mill-ġdid. Kull sellum jiswa madwar €200. Huwa spjega li l-infrastruttura m’għadhiex kif kienet tkun qabel għax qal li llum is-slielem isiru bid-decking u mhux mill-pajpijiet tal-ħadid. Fix-xhur li għaddew tnediet kampanja fl-isem ta’ Għalfejn tħammeg pajjizek u twaqqaf ukoll ‘centralised call centre’ li jista’ jintlaħaq permezz ta’ freephone 1718